MVP เผยกำไรไตรมาส 1 ทรุด 60% เหลือ 1.54 ลบ. เหตุ “โควิด-19” ฉุดรายได้ลดฮวบ
MVP เผยกำไรไตรมาส 1 ทรุด 60% เหลือ 1.54 ลบ. จากช่วงเดียวกันเมื่อปีก่อนมีกำไร 3.89 ลบ. เหตุ "โควิด-19" ฉุดรายได้ลดฮวบ
15 พ.ค. 2563

บริษัท เอ็ม วิชั่น จำกัด (มหาชน) หรือ MVP รายงานผลการดำเนินงานงวดไตรมาส 1/63 สิ้นสุดวันที่ 31 มี.ค.63 ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากบริษัทมีรายได้บริการจัดแสดงงานลดลง 9.4 ล้านบาท หรือลดลงคิดเป็นร้อยละ 12.7 เมื่อเทียบกับไตรมาสเดียวกันของปีก่อน และมีกำไรขั้นต้นลดลง 4.3 ล้านบาท หรือลดลงคิดเป็นร้อยละ 18.6 เมื่อเทียบกับไตรมาสเดียวกันของปีก่อน สาเหตุหลัก ๆ ที่ลดลงเนื่องจากสถานการณ์การแพร่ระบาดของเชื้อไวรัสโคโรนา 2019 (COVID-19) ส่งผลกระทบในวงกว้าง ทำให้เกิดการชะลอตัวขอเศรษฐกิจ และมีผลกระทบต่อธุรกิจและอุตสาหกรรมส่วนใหญ่ โดยเฉพาะอย่างยิ่งการจัดงาน จึงส่งผลต่อรายได้ธุรกิจหลักของบริษัท โดยรายได้จากงาน Thailand Mobile EXPO ไตรมาส 1 ของปีนี้ประมาณ 27.0 ล้านบาท ขณะที่ไตรมาส 1/62 อยู่ที่ 36.2 ล้านบาท)
อีกทั้ง บริษัทมีรายได้งานโฆษณาและเอเจนซี่ลดลงเท่ากับ 15.3 ล้านบาท หรือลดลงคิดเป็นร้อยละ 78.0 เมื่อเทียบกับไตรมาสเดียวกันของปีก่อน แต่มีกำไรขั้นต้นเพิ่มขึ้น 1.4 ล้านบาท หรือเพิ่มขึ้นคิดเป็นร้อยละ 82.6 เมื่อเทียบกับไตรมาสเดียวกันของปีก่อน สาเหตุหลัก ๆ มาจากในไตรมาส 1 ปี 2562 บริษัทรับจ้างทำงานโครงการประชาสัมพันธ์ทางการตลาด มูลค่า 19.1 ล้านบาท ซึ่งมีอัตรากำไรต่ำกว่างานโฆษณาและเอเจนซี่ในปีนี้